**Väitteet vallankaappausyrityksestä Moldovassa** tulivat julki helmikuussa 2023. Moldovan lisäksi myös Ukraina syytti Venäjää vallankaappauksen yrittämisestä, jonka tarkoitus oli kaataa Moldovan EU-myönteinen hallitus.

Tausta
------

Venäjä syytti Ukrainaa, ilman minkäänlaisia todisteita, sabotaasiyrityksestä, jossa ukrainalaisten oli tarkoitus pukeutua venäläissotilaiksi ja luoda Ukrainalle tekosyy hyökätä Transnistriaan. Alueella on venäläisiä sotilaita, jotka ovat olleet Transnistriassa vuodesta 1991 lähtien väitetysti rauhanturvaajina.

Siitä lähtien, kun Venäjä hyökkäsi Ukrainaan vuonna 2022, Moldovan on uskottu olevan Putinin seuraava kohde, koska maa ei kuulu EU:hun tai Natoon. Yhdeksi Venäjän pyrkimyksistä on arveltu olevan Ukrainan maa-alueiden miehitys ja maantieyhteden luominen Transnistriaan.

Syytökset
---------

Ukrainan presidentti Volodymyr Zelenskyi kertoi 9. helmikuuta puhuessaan Euroopan parlamentissa, että maan tiedusteluviranomaiset olivat saaneet selville Venäjän suunnitelman suorittaa vallankaappaus Moldovassa ja korvata maan hallitus. Moldovan hallitus yhtyi Ukrainan kantaan seuraavana päivänä. Samana päivänä pääministeri Natalia Gavrilița ilmoitti eroavansa ja Moldovan hallitus kaatui tämän myötä. Gavrilițan tilalle virkaa tekeväksi pääministeriksi nimitettiin entinen sisäministeri Dorin Recean. Receanin hallitus aloitti toimintansa 16. helmikuuta.

Moldovan presidentti Maia Sandun mukaan Venäjän tavoitteet olivat seuraavat:

* siviileiksi naamioituneet sotilaat hyökkäävät valtion hallintorakennuksiin ja ottavat panttivankeja
* vallankaappaus, jossa nykyinen hallitus vaihdetaan nukkehallitukseen
* liiton muodostaminen paikallisten rikollisjengien ja kahden maanpaossa olevan oligarkin kanssa

Lokakuussa 2023 Sandu kertoi, että palkka-armeija Wagnerin johtajalla Jevgeni Prigožinilla oli osuus vallankkaapausyrityksessä.

Toimenpiteitä ja reaktioita
---------------------------

Moldova alkoi rajoittamaan maahan saapuvien Serbian, Valko-Venäjän ja Montenegron kansalaisten maahantuloa. Tämä näkyi siinä, että Moldova esti noin tuhannen serbialaisen ja montenegrolaisen urheilufanin pääsyn maahan. Serbia ja Montenegro pyysivät Moldovalta perusteluita tähän.

Lokakuussa 2023 Sandu sanoi Moldovan päivitetyn turvallisuusstrategian julkaisemistilaisuudessa, että Venäjä on uhka Moldovan itsenäisyydelle.

Lähteet
-------

1. ↑  Moldova warns of Russian 'psy-ops' as tensions rise *BBC News*.  23.2.2023. Viitattu 21.2.2024. (englanniksi)
2. ↑  Transnistria haluaa lisää venäläisiä "rauhanturvaajia" alueelleen *Yle Uutiset*.  28.12.2022. Viitattu 21.2.2024.
3. ↑  Venäjän pelikirjassa seuraava kohde saattaa olla Moldova – lännen tuki on ratkaiseva ase Venäjän vaikutusta vastaan *Yle Uutiset*.  22.2.2023. Viitattu 21.2.2024.
4. 1 2 3  Has Russia been planning a coup in Ukraine's neighbour, Moldova? Here's what we know *ABC News*.  14.2.2023. Viitattu 21.2.2024. (englanniksi)
5. ↑  Russia Aims to Link Crimea to Transnistria – US Intelligence Chief *Balkan Insight*.  11.5.2022. Viitattu 21.2.2024. (englanniksi)
6. ↑  Rankin, Jennifer: Zelenskiy pushes for EU membership and raises fears of Russian designs on Moldova *The Guardian*.  9.2.2023. Viitattu 21.2.2024. (englanniksi)
7. ↑  Moldova Prime Minister, Government Resigns *Voice of America*.  10.2.2023. Viitattu 21.2.2024. (englanniksi)
8. ↑  Noul guvern al Republicii Moldova a fost învestit. Miniștrii din cabinetul lui Dorin Recean au depus jurământul *Digi24*.  16.2.2023. Viitattu 21.2.2024. (romaniaksi)
9. ↑  Moldova’s President Sandu: Prigozhin wanted to overthrow me *POLITICO*.  6.10.2023. Viitattu 21.2.2024. (englanniksi)
10. ↑  Stancati, Margherita: Moldova, Under Pressure From Russia’s War on Ukraine, Fears It Could Be Next *The Wall Street Journal*.  22.2.2023. Viitattu 21.2.2024. (englanniksi)
11. ↑  Serbia, Montenegro Request Clarification After Moldova Warns Of Possible Russian Provocation *RadioFreeEurope/RadioLiberty*.  14.2.2023.. Viitattu 21.2.2024. (englanniksi)
12. ↑  "Venäjä on turvallisuusuhka" – Vanha liittolais­maa teki rajun käännöksen *Iltalehti*.  12.10.2023. Viitattu 21.2.2024.